title: 2012/607/EU: Euroopan parlamentin päätös, 10. toukokuuta 2012 , Clean Sky -yhteisyrityksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/319

         EUROOPAN PARLAMENTIN PÄÄTÖS,
   10. toukokuuta 2012,
   Clean Sky -yhteisyrityksen varainhoitovuoden 2010 tilien päättämisestä
   (2012/607/EU)
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

               —

               ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto hyväksyi 7. marraskuuta 2008 annetulla päätöksellä,

               —

               ottaa huomioon tilintarkastustuomioistuimen 8. helmikuuta 2011 antaman lausunnon nro 2/2011 Clean Sky -yhteisyritykseen sovellettavista varainhoitoa koskevista säännöksistä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0115/2012),

               1.

               hyväksyy Clean Sky -yhteisyrityksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Clean Sky -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 8.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 1.

      (4)  EYVL L 357, 31.12.2002, s. 72.


Avis juridique important

|

31997D0634

97/634/EY: Komission päätös, tehty 26 päivänä syyskuuta 1997, Norjasta peräisin olevan viljellyn merilohen tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä

Virallinen lehti nro L 267 , 30/09/1997 s. 0081 - 0084

KOMISSION PÄÄTÖS,tehty 26 päivänä syyskuuta 1997,Norjasta peräisin olevan viljellyn merilohen tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä (97/634/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 8 artiklan 1 kohdan,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3284/94 (3) ja erityisesti sen 10 artiklan 1 kohdan,on kuullut neuvoa-antavaa komiteaa asiasta,sekä katsoo seuraavaa:(1) Komissio ilmoitti 31 päivänä elokuuta 1996 Euroopan yhteisöjen virallisessa lehdessä (4) julkaistulla ilmoituksella Norjasta peräisin olevan viljellyn merilohen tuontia koskevan tukien vastaisen menettelyn aloittamisesta.(2) Komissio ilmoitti lisäksi 31 päivänä elokuuta 1996 erillisellä Euroopan yhteisöjen virallisessa lehdessä (5) julkaistulla ilmoituksella Norjasta peräisin olevan viljellyn merilohen tuontia koskevan polkumyynnin vastaisen menettelyn aloittamisesta.(3) Molemmat edellä mainituista menettelyistä aloitettiin Scottish Salmon Growers' Association Ltd:n ja Shetland Salmon Farmers' Associationin heinäkuussa 1996 jäsentensä puolesta jättämien valitusten perusteella; kyseisten järjestöjen jäsenten tuotanto muodostaa pääosan viljellyn merilohen kokonaistuotannosta yhteisössä. Valitukset sisälsivät siinä määrin todisteita kyseisten tuontituotteiden vahinkoa aiheuttavasta polkumyynnistä ja tuesta, että polkumyynnin ja tukien vastaisten menettelyjen aloittaminen oli perusteltua.(4) Komissio hankki ja tarkisti kaikki lopullisten päätelmien tekemisen kannalta tarpeellisena pitämänsä tiedot. Tässä tarkastelussa todettiin, että polkumyynnin ja tukien vahingollisten vaikutusten poistamiseksi olisi otettava käyttöön lopulliset polkumyynnin vastaiset ja tasoitustoimenpiteet. Tutkimusten kaikkia osa-alueita koskevat tulokset ja päätelmät esitetään neuvoston asetuksissa (EY) N:o 1890/97 (6) ja (EY) N:o 1891/97 (7).(5) Saatuaan tiedon komission päätelmistä Norjan kuningaskunta ja tämän päätöksen 1 artiklassa tarkoitetut norjalaiset viejät esittivät sitoumuksen asetuksen (EY) N:o 3284/94 10 artiklan mukaisesti. Lisäksi norjalaiset viejät esittivät sitoumuksen asetuksen (EY) N:o 384/96 8 artiklan mukaisesti.(6) Näillä sitoumuksilla norjalaiset viejät ovat muun muassa sitoutuneet siihen, etteivät ne myy tarkasteltavana olevaa tuotetta tietyn vähimmäishinnan alittavalla hinnalla ensimmäiselle riippumattomalle asiakkaalle yhteisössä. Norjan kuningaskunta on puolestaan luvannut toteuttaa useita eri toimenpiteitä, joiden avulla poistetaan tukien vahingollisia vaikutuksia. Sekä Norjan kuningaskunta että ne norjalaiset viejät, joita asia koskee, ovat luvanneet noudattaa näitä sitoumuksia 1 päivästä heinäkuuta 1997 lähtien.(7) Komissio katsoo, että edellä mainittujen sitoumusten yhteisvaikutus on riittävä polkumyynnin ja tukien vahingollisten vaikutusten poistamiseksi.(8) Lisäksi ottaen huomioon, että Norjan kuningaskunta on tarjoutunut toimimaan yhteistyössä komission kanssa Norjasta yhteisöön suuntautuvan viljellyn merilohen viennin kehittymisen seurannassa ja että sitoumuksen esittäneet viejät ovat luvanneet antaa komissiolle säännöllisesti yksityiskohtaiset tiedot viennistään yhteisöön, päätellään, että komissio pystyy tehokkaasti valvomaan sitoumusten asianmukaista noudattamista.(9) Näin ollen katsotaan, että Norjan kuningaskunnan ja jäljempänä mainittujen norjalaisten viejien esittämät sitoumukset voidaan hyväksyä, ja tutkimukset voidaan sen vuoksi päättää kyseisten osapuolten osalta.(10) Kaikille viejille ja viejiin etuyhteydessä oleville tuojille, joita asia koskee, ilmoitettiin virallisesti niistä olennaisista seikoista ja huomioista, joiden perusteella aiottiin suositella, että tutkimukset päätetään ja toimenpiteet jätetään ottamatta käyttöön niiden osapuolten osalta, joiden sitoumukset on hyväksytty, ja näillä osapuolilla oli tilaisuus esittää huomionsa tutkimuksen kaikista osa-alueista. Näin ollen, jos komissiolla on syytä uskoa, että tiettyä sitoumusta ei noudateta, voidaan ottaa käyttöön väliaikainen polkumyyntitulli ja väliaikainen tasoitustulli asetuksen (EY) N:o 384/96 8 artiklan 10 kohdan ja vastaavasti asetuksen (EY) N:o 3284/94 10 artiklan 10 kohdan mukaisesti. Lopullinen polkumyyntitulli ja lopullinen tasoitustulli otetaan käyttöön, jos asetuksen (EY) N:o 384/96 8 artiklan 9 kohdassa ja vastaavasti asetuksen (EY) N:o 3284/94 10 artiklan 9 kohdassa säädetyt edellytykset täyttyvät.(11) Esitettyjen sitoumusten hyväksymisestä kuultiin neuvoa-antavaa komiteaa, joka ei esittänyt vastalauseita asia johdosta.(12) Saatuaan tiedon niistä keskeisistä seikoista ja huomioista, joiden perusteella komissio aikoi hyväksyä esitetyt sitoumukset, yhteisön tuotannonala ilmaisi huolensa sen johdosta, että vähimmäishinnoista saatujen aikaisempien kokemusten perusteella tällaiset sitoumukset eivät ole tehokas keino korjata tuotannonalan kärsimää vahinkoa.(13) On syytä korostaa, että näihin sitoumuksiin liittyy tiukkoja valvontaa koskevia määräyksiä, minkä lisäksi, toisin kuin aikaisemmin käyttöön otettujen vähimmäishintojen tapauksessa, niitä tuetaan tasaustulleilla, jotka voidaan ottaa käyttöön, jos sitoumuksia ei noudateta. Sen vuoksi katsotaan, että nämä keinot ovat riittäviä korjaamaan polkumyynnin ja tukien vahingolliset vaikutukset,ON TEHNYT TÄMÄN PÄÄTÖKSEN:1 artikla Hyväksytään sitoumukset, jotka Norjan kuningaskunta ja tämän päätöksen liitteessä mainitut norjalaiset tuottajat ovat esittäneet Norjasta peräisin olevan viljellyn merilohen tuontia koskevan tukien vastaisen menettelyn yhteydessä.Hyväksytään sitoumukset, jotka tämän päätöksen liitteessä mainitut norjalaiset tuottajat ovat esittäneet Norjasta peräisin olevan viljellyn merilohen tuontia koskevan polkumyynnin vastaisen menettelyn yhteydessä.2 artikla Päätetään 1 artiklassa tarkoitettuihin polkumyynnin ja tukien vastaisiin menettelyihin liittyvät tutkimukset kyseisessä artiklassa mainittujen osapuolten osalta.3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 26 päivänä syyskuuta 1997.Komission puolestaHans VAN DEN BROEKKomission jäsen(1) EYVL L 56, 6.3.1996, s. 1(2) EYVL L 317, 6.12.1996, s. 1(3) EYVL L 349, 31.12.1994, s. 22(4) EYVL C 253, 31.8.1996, s. 20(5) EYVL C 253, 31.8.1996, s. 18(6) Ks. tämän virallisen lehden sivu 1(7) Ks. tämän virallisen lehden sivu 19LIITE >TAULUKON PAIKKA>


Avis juridique important

|

31994D0315

94/315/YUTP: Neuvoston päätös, tehty 30 päivänä toukokuuta 1994, Euroopan unionista tehdyn sopimuksen J.2 artiklan perusteella määritellystä unionin ja Haitin välisten taloudellisten suhteiden rajoittamista koskevasta yhteisestä kannasta

Virallinen lehti nro L 139 , 02/06/1994 s. 0010 - 0010 Suomenk. erityispainos Alue 11 Nide 32 s. 0043  Ruotsink. erityispainos Alue 11 Nide 32 s. 0043

NEUVOSTON PÄÄTÖS,tehty 30 päivänä toukokuuta 1994,Euroopan unionista tehdyn sopimuksen J.2 artiklan perusteella määritellystä unionin ja Haitin välisten taloudellisten suhteiden rajoittamista koskevasta yhteisestä kannasta (94/315/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.2 artiklan,ottaa huomioon Yhdistyneiden kansakuntien 6 päivänä toukokuuta 1994 tekemän päätöslauselman 917 (1994),ON PÄÄTTÄNYT SEURAAVAA:1 artikla1. Rajoitetaan unionin ja Haitin välisiä taloudellisia suhteita Yhdistyneiden kansakuntien turvallisuusneuvoston 6 päivänä toukokuuta 1994 tekemän päätöslauselman 917 (1994) asianomaisten velvoittavien määräyksien mukaisesti.2. Jäsenvaltiot toteuttavat viivytyksettä mainitun päätöslauselman 4 kohdassa tarkoitetut, varojen ja rahoitusvälineiden jäädyttämiseksi tarvittavat lainsäädännölliset tai hallinnolliset toimenpiteet.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 30 päivänä toukokuuta 1994.Neuvoston puolestaPuheenjohtajaG. MORAITIS


title: 2011/810/EU: Neuvoston päätös, annettu 30 päivänä marraskuuta 2011 , Maailman kauppajärjestön yleisneuvostossa omaksuttavasta Euroopan unionin kannasta tiettyjen WTO-poikkeuslupien myöntämistä ja/tai jatkamista koskeviin pyyntöihin

text:
               7.12.2011

               FI

               Euroopan unionin virallinen lehti

               L 324/29

         NEUVOSTON PÄÄTÖS,
   annettu 30 päivänä marraskuuta 2011,
   Maailman kauppajärjestön yleisneuvostossa omaksuttavasta Euroopan unionin kannasta tiettyjen WTO-poikkeuslupien myöntämistä ja/tai jatkamista koskeviin pyyntöihin
   (2011/810/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklassa vahvistetaan menettelyt, joiden mukaisesti WTO-sopimuksen liitteissä 1A, 1B ja 1C sekä näiden liitteissä olevia monenkeskisiä sopimuksia koskevia poikkeuslupia myönnetään.

               (2)

               Kun WTO:ssa tehdään poikkeuslupapyyntöjä, asianomaiselle WTO:n elimelle annetaan usein hyvin vähän aikaa pyyntöjä koskevan lopullisen päätöksen tekemiseksi, ja samalla WTO:n jäseniltä edellytetään nopeaa reaktiota.

               (3)

               On unionin edun mukaista, että hyväksytään joutuisasti vuoden kestävän poikkeusluvan myöntämistä tai jatkamista koskevat pyynnöt, jotka liittyvät harmonoidun tavarankuvaus- ja koodausjärjestelmän, jäljempänä ’HS-järjestelmä’, käyttöönottoon 1 päivänä tammikuuta 1988 sekä Maailman tullijärjestön neuvoston suosittamien HS-järjestelmän ensimmäisten, toisten, kolmansien, neljänsien ja viidensien muutosten, joista käytetään nimityksiä ’HS92-muutokset’ (jotka tulivat voimaan 1 päivänä tammikuuta 1992), ’HS96-muutokset’ (jotka tulivat voimaan 1 päivänä tammikuuta 1996), ’HS2002-muutokset’ (jotka tulivat voimaan 1 päivänä tammikuuta 2002), ’HS2007-muutokset’ (jotka tulivat voimaan 1 päivänä tammikuuta 2007) ja ’HS2012-muutokset’ (jotka tulevat voimaan 1 päivänä tammikuuta 2012) käyttöönottoon, samoin kuin sellaisten tulevien HS-järjestelmän muutosten käyttöönottoon, joilla velvoitetaan jäsenet sisällyttämään nämä muutokset myönnytysluetteloihinsa (muuttamalla tariffimyönnytysluettelot HS-nimikkeistön mukaisiksi).

               (4)

               Nykyinen poikkeuslupa, jonka nojalla Kap Verde saa jatkaa määräaikaa vuoden 1994 tullitariffeja ja kauppaa koskevan yleissopimuksen, jäljempänä vuoden GATT 1994 -sopimus’, ja tullausarvoa koskevan WTO:n sopimuksen panemiseksi täytäntöön täysimääräisesti, päättyy 31 päivänä joulukuuta 2011. Poikkeusluvan jatkamisen vaikutus unionin talouteen ja kauppaan olisi minimaalinen.

               (5)

               Kanadan CARIBCAN-tullietuusohjelmaan liittyvä nykyinen poikkeuslupa päättyy 31 päivänä joulukuuta 2011. Tämän poikkeusluvan jatkamisen vaikutus unionin talouteen ja kauppaan olisi minimaalinen, ja olisi myös unionin yleislinjan mukaista tukea kehitysmaiden taloudellista kehitystä tullietuuksien avulla.

               (6)

               Nykyinen poikkeuslupa, jonka nojalla Kuuba saa poiketa vuoden 1994 GATT-sopimuksen XV artiklan 6 kohdasta, päättyy 31 päivänä joulukuuta 2011. Tämän poikkeusluvan jatkamisen vaikutus unionin talouteen ja kauppaan olisi minimaalinen.

               (7)

               Nykyinen poikkeuslupa, jonka nojalla Kimberleyn prosessin sertifiointijärjestelmään osallistuvat maat saavat asettaa tiettyjä rajoituksia niin sanottujen ”veritimanttien” kaupalle, päättyy 31 päivänä joulukuuta 2011. Tämän poikkeusluvan jatkamisen vaikutus unionin talouteen ja kauppaan olisi minimaalinen; sen sijaan sillä olisi suuri merkitys unionin yleisille kauppasuhteille.

               (8)

               Tämän vuoksi on asianmukaista vahvistaa näitä poikkeuslupia koskeva WTO:n yleisneuvostossa omaksuttava unionin kanta,

         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa omaksuttava Euroopan unionin kanta on tukea seuraavia WTO-sopimuksen IX artiklan 3 kohdan nojalla myönnettäviä WTO-poikkeuslupia koskevia pyyntöjä:

               a)

               pyynnöt, jotka koskevat sellaisten poikkeuslupien myöntämistä ja/tai jatkamista, jotka liittyvät harmonoidun tavarankuvaus- ja koodausjärjestelmän, jäljempänä ’HS-järjestelmä’, käyttöönottoon, siihen vuosina 1992 (’HS92-muutokset’), 1996 (’HS96-muutokset’), 2002 (’HS2002-muutokset’), 2007 (’HS2007-muutokset’) ja 2012 (’HS2012-muutokset’) tehtyjen muutosten käyttöönottoon sekä sellaisten tulevien HS-järjestelmän muutosten käyttöönottoon, joilla velvoitetaan jäsenet sisällyttämään nämä muutokset myönnytysluetteloihinsa;

               b)

               pyynnöt jatkoajan myöntämiseksi Kap Verdeä koskevalle poikkeusluvalle, jonka nojalla se saa jatkaa määräaikaa vuoden 1994 GATT-sopimuksen VII artiklan sekä tullausarvoa koskevan WTO:n sopimuksen panemiselle täytäntöön täysimääräisesti;

               c)

               pyynnöt jatkoajan myöntämiseksi Kanadaa koskevalle poikkeusluvalle, jonka nojalla se saa myöntää etuuskohtelun valikoiduille kehitysmaille (CARIBCAN-ohjelma);

               d)

               pyynnöt jatkoajan myöntämiseksi Kuubaa koskevalle poikkeusluvalle, jonka nojalla sen saa poiketa vuoden 1994 GATT-sopimuksen XV artiklan 6 kohdasta;

               e)

               pyynnöt jatkoajan myöntämiseksi Kimberleyn prosessin sertifiointijärjestelmänä liittyvälle poikkeusluvalle.

         2 artikla
   Komissio tiedottaa neuvostolle kauppapoliittisen komitean välityksellä hyvissä ajoin etukäteen asianomaisen WTO:n elimen kokouksesta, jossa voidaan tehdä päätös jonkin tässä päätöksessä tarkoitetun pyynnön johdosta. Neuvosto voi kymmenen päivän kuluessa siitä, kun komissio on tiedottanut asiasta kauppapoliittiselle komitealle, pyytää komissiota jatkamaan asianomaista poikkeuslupapyyntöä koskevan erillisen neuvoston päätöksen hyväksymismenettelyä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2011.

            Neuvoston puolesta

            Puheenjohtaja

         J. VINCENT-ROSTOWSKI


Komission päätös - Maksusitoumusmäärärahojen ottaminen uudelleen käyttöön vuonna 2006